Muistutuskutsu mediatilaisuuteen 16.11. klo 11:30–12: Afrikkalainen sikarutto leviää Euroopassa – olemmeko valmiita?
Aika: maanantai 16.11. mediatilaisuus klo 11:30–12, seminaari klo 12–16
Paikka: valtioneuvoston juhlahuoneisto Smolna, Eteläesplanadi 6, Helsinki
Seminaariosuutta on mahdollista seurata myös verkossa osoitteessa bit.ly/mmm-asf
Eläintautitilanne Suomen lähialueilla on huonontunut huomattavasti viime kesänä. Erityistä huolta aiheuttaa afrikkalaisen sikaruton leviäminen.Virossa on havaittu tähän mennessä villisioissa yli 300 tapausta, ja lisäksi tauti on levinnyt 18 kesysikalaan. Latviassa villisikatapauksia on lähes 600. Tauti on sioille tappava, mutta se ei tartu ihmiseen.
Mediatilaisuudessa ovat läsnä iltapäivän seminaarin puhujista johtaja Franck Berthe EFSAsta, osastonjohtaja Maarja Kristian Viron elintarvike- ja eläinlääkintävirastosta sekä kansliapäällikkö Jaana Husu-Kallio ja apulaisosastopäällikkö Taina Aaltonen maa- ja metsätalousministeriöstä.
Toimittajat ovat tervetulleita jäämään myös seminaariosuuteen klo 12–16. Seminaaria voi seurata myös verkossa osoitteessa bit.ly/mmm-asf. Seminaariohjelma löytyy kokonaisuudessaan osoitteesta www.mmm.fi/ASF.
Ilmoittautumiset mediatilaisuuteen ja seminaariin sekä mahdolliset haastattelupyynnöt pyydetään osoitteeseen saara.pietila@mmm.fi maanantaihin 16.11. klo 10 mennessä.
tiedottaja Saara Pietilä, p. 0295 162 387